**ROMÂNIA**

**JUDEŢUL SATU MARE**

CONSILIUL JUDEŢEAN

**PROIECT DE HOTĂRÂRE**

**privind aprobarea contribuției Județului Satu Mare în calitate de asociat în cadrul Asociaţiei de Dezvoltare Intercomunitară „EXPRES MARAMUREȘ SATU MARE”, pentru anul 2024**

Consiliul Județean Satu Mare,

având în vedere Referatul de aprobare al președintelui Consiliului Județean Satu Mare nr. \_\_\_\_\_\_\_\_\_\_\_\_\_\_\_\_\_\_\_, anexat prezentului proiect de hotărâre,

în baza prevederilor:

* + - * Hotărârii Consiliului Județean Satu Mare nr. 116/2020 privind participarea Județului Satu Mare, prin Consiliul Județean Satu Mare la constituirea Asociaţiei de Dezvoltare Intercomunitară „EXPRES MARAMUREȘ SATU MARE”;
* Art. 11 lit. b) și Art 18 alin. (1) lit. j) din Statutul Asociaţiei de Dezvoltare Intercomunitară „EXPRES MARAMUREȘ SATU MARE”;
* Hotărârii Adunării Generale a Asociaților Asociaţiei de Dezvoltare Intercomunitară „EXPRES MARAMUREȘ SATU MARE” Nr. 2/ 05.02.2024;
* Legii 273/2006, privind finanțele publice locale, cu modificările și completările ulterioare;
  + - * art. 23 alin. (1) și art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările și completările ulterioare,

luând în considerare prevederile art. 89 alin. (1), ale art. 173 alin. (1) lit. f) precum și cele ale art. 182 alin. (4) cu trimitere la art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art.196 alin. (1) lit. a) din O.U.G. nr.57/2019 privind Codul administrativ, cu modificările și completările ulterioare,

**H O T Ă R Ă Ș T E**

**Art.1** Se aprobă cuantumul și plata contribuției Județului Satu Mare, în calitate de asociat în cadrul Asociaţiei de Dezvoltare Intercomunitară „EXPRES MARAMUREȘ SATU MARE”, pentru anul 2024, în sumă de 250.000 lei.

**Art.2** Cu ducerea la îndeplinire a prezentei hotărâri se încredințează Direcția dezvoltare regională și Direcția economică din cadrul aparatului de specialitate al Consiliului Județean Satu Mare.

**Art.3** Prezenta hotărâre se comunică Direcției dezvoltare regională și Direcției economice din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_2024**

**INIŢIATOR**

**PREŞEDINTE, AVIZEAZĂ:**

**Pataki Csaba**   **SECRETARUL GENERAL AL JUDEŢULUI,**

**Crasnai Mihaela Elena Ana**

Red/tehnored:/R.A.L../Exemplare 5

**JUDEŢUL SATU MARE**

**CONSILIUL JUDEŢEAN SATU MARE**

**CABINET PREŞEDINTE**

**NR. \_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea contribuției Județului Satu Mare în calitate de asociat în cadrul Asociaţiei de Dezvoltare Intercomunitară „EXPRES MARAMUREȘ SATU MARE”, pentru anul 2024**

Între dezvoltarea economică a unei regiuni și infrastructura de transport rutier există o relație de reciprocitate. Creșterea economică determină o creștere a nevoilor de transport rutier mai accentuată. Potențialul de dezvoltare al unei regiuni este cu atât mai mare, cu cât acea regiune dispune de o infrastructură de transport mai dezvoltată. Lipsa unei infrastructuri de transport rutier adecvate poate sufoca dezvoltarea regională, iar economia în regiune stagnează sau poate chiar regresa. Construirea și întreținerea infrastructurii de transport sunt activități cu un puternic efect multiplicator, care creează noi locuri de muncă și impulsionează dezvoltarea durabilă economică regională.

Prin urmare, întrucât județele Satu Mare și Maramureș *nu sunt conectate suficient* la rețeaua de drumuri europene cu impact semnificativ asupra economiei județului nostru, interesul nostru este dezvoltarea acestei rețele de drumuri prin realizarea Drumului Expres Baia Mare-Satu Mare.

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord-Vest între doi mari poli de dezvoltare economică, municipiile Satu Mare și Baia Mare, respectiv, zonele lor funcționale.

Astfel, pentru realizarea acestui obiectiv esențial pentru dezvoltarea economiei în regiune, Județul Maramureș, prin Consiliul Județean Maramureș și Județul Satu Mare, prin Consiliul Județean Satu Mare, au hotărât înființarea Asociației de Dezvoltare Intercomunitară ”Expres Maramureș Satu Mare”, cu scopul realizării Drumului Expres Baia Mare – Satu Mare, cât mai curând posibil, dar și în scopul realizării unor proiecte comune, de interes zonal și regional. În acest sens, a fost adoptată Hotărârea Consiliului Județean Satu Mare nr. 116/2020 privind participarea Județului Satu Mare, prin Consiliul Județean Satu Mare la constituirea Asociaţiei de Dezvoltare Intercomunitară „EXPRES MARAMUREȘ SATU MARE”.

Având în vedere art. 11 lit. b) și art 18 alin. (1) lit. j) din Statutul Asociaţiei de Dezvoltare Intercomunitară „EXPRES MARAMUREȘ SATU MARE”, precum și Hotărârea Adunării Generale a Asociaților Asociaţiei de Dezvoltare Intercomunitară „EXPRES MARAMUREȘ SATU MARE” nr. 2 din data de 05.02.2024, prin care se aprobă proiectul de buget de venituri și cheltuieli al Asociației pentru anul 2024, precum și cuantumul contribuției pe anul 2024 a asociaților, respectiv suma de 250.000 lei/asociat,

În temeiul prevederilor art. 182 alin. (2) din Ordonanța de Urgenta nr. 57/2019 privind Codul administrativ, cu modificările și completările ulterioare

**INIȚIEZ:**

**Proiectul de hotărâre privind aprobarea contribuției Județului Satu Mare în calitate de asociat în cadrul Asociaţiei de Dezvoltare Intercomunitară „EXPRES MARAMUREȘ SATU MARE”,**

**pentru anul 2024**

**INIȚIATOR:**

**PREȘEDINTE**

**Pataki Csaba**

Red/tehnored: /R.L.L../Exemplare 5

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea contribuției Județului Satu Mare în calitate de asociat în cadrul Asociaţiei de Dezvoltare Intercomunitară „EXPRES MARAMUREȘ SATU MARE”, pentru anul 2024**

Importanța realizării Drumului Expres Baia Mare - Satu Mare, pentru economia regională, stă la baza constituirii Asociației de Dezvoltare Intercomunitară Expres Maramureș Satu Mare, asociație care își propune realizarea acestui obiectiv atât de important în regiune, urmând toți pașii procedurali și legali.

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord-Vest între doi mari poli de dezvoltare economică, municipiile Baia Mare și Satu Mare, respectiv, zonele lor funcționale. Având în vedere datele preliminare de trafic și analizele existente, acest sector de drum este prevăzut a se implementa la profil de drum expres.

Coridorul de drum expres de 55,56 km dintre Baia Mare și Satu Mare a fost trasat urmărind valorificarea arealelor cu favorabilitate foarte mare și mare, pe baza analizei de favorabilitate realizată, rezultată în urma analizei multicriteriale.

Astfel, pentru realizarea acestui obiectiv esențial pentru dezvoltarea economiei în regiune, Județul Maramureș, prin Consiliul Județean Maramureș și Județul Satu Mare, prin Consiliul Județean Satu Mare, au hotărât înființarea ”Asociației de Dezvoltare Intercomunitară Expres Maramureș Satu Mare”, cu scopul realizării Drumului Expres Baia Mare–Satu Mare, cât mai curând posibil, dar și în scopul realizării unor proiecte comune, de interes zonal și regional.

În baza prevederilor:

* art. 23 alin. (1) și art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările și completările ulterioare;
* Hotărârii Consiliului Județean Satu Mare nr. 116/2020 privind participarea Județului Satu Mare, prin Consiliul Județean Satu Mare la constituirea Asociaţiei de Dezvoltare Intercomunitară „EXPRES MARAMUREȘ SATU MARE”;
* Art. 11 lit b) respectiv art.18 alin. (1) lit. j)din Statutul Asociaţiei de Dezvoltare Inter comunitară „EXPRES MARAMUREȘ SATU MARE”potrivit căruia:

*,,Art. 11.*Asociaţii au următoarele obligaţii:

1. *să plătească contribuţia anuală, plata urmând să se facă până la 30 noiembrie a fiecărui an**”*

precum și Art 18*.* (1) lit. j) potrivit căruia:

*,,Art.18. (1)* *Atribuţiile Adunării Generale a Asociaţiei cu privire la activitatea proprie sunt:*

1. *aprobarea contribuției anuale;”,*

Luând în considerare Hotărârea Adunării Generale a Asociaților Asociaţiei de Dezvoltare Intercomunitară „EXPRES MARAMUREȘ SATU MARE” nr. 2 din data de 05.02.2024, prin care se aprobă proiectul de buget de venituri și cheltuieli al Asociației pentru anul 2024, precum și cuantumul contribuției pe anul 2024 a asociaților, respectiv suma de 250.000 lei/asociat;

În temeiul prevederilor art. 182 alin. (4) cu trimitere la art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală** **adoptarea Proiectului de hotărâre privind aprobarea contribuției Județului Satu Mare în calitate de asociat în cadrul Asociaţiei de Dezvoltare Intercomunitară „EXPRES MARAMUREȘ SATU MARE”, pentru anul 2024.**

**DIRECTOR EXECUTIV**

**DIRECŢIA DEZVOLTARE REGIONALĂ, ŞEF SERVICIU MONITORIZARE**

**Ştern Felicia Cristina Roman Luminița Liliana**

**Vizat juridic,**

**cons. jr. Roatiș Alina Ligia**

Red/tehnored:/R.L.L../Exemplare 5